Το φακόρυζο των Βεδουίνων (ρουζ μπα αντάς)
Το φακόρυζο των Βεδουίνων λέγεται ρουζ μπα αντάς, είναι η λιτή εκδοχή του αιγυπτιακού εθνικού πιάτου, του κόσαρι, και συνοδεύεται με άζυμο ψωμί λίμπε.

&nbsp;
1 ξερό κρεμμύδι, ψιλοκομμένο, 1.800 ml νερό, 1 κιλό αιγυπτιακό ρύζι ή ρύζι φάνσυ , 400 γρ. κόκκινες φακές, περίπου 200 ml σπορέλαιο ή ελαιόλαδο , αλάτι, 1 ξερό κρεμμύδι, ψιλοκομμένο, 2 ντομάτες, κομμένες σε κυβάκια, 1 μεγάλο αγγούρι, κομμένο σε μικρούς κύβους , 1 μάτσο ρόκα, ψιλοκομμένη, σπορέλαιο ή ελαιόλαδο , αλάτι
Για να φτιάξουμε το φακόρυζο των Βεδουίνων, ρίχνουμε στο καζάνι μία γερή δόση σπορέλαιο.Στη συνέχεια τσιγαρίζουμε το κρεμμύδι μέχρι να πάρει ρόδινο χρώμα. Προσθέτουμε το νερό, το αλάτι και το αφήνουμε να πάρει μία βράση.Στο μεταξύ, σε ένα μπολ ανακεύουμε τις φακές με το ρύζι, ύστερα τα μεταφέρουμε σε τρυπητό και τα πλένουμε κάτω από τρεχούμενο νερό μέχρι να δούμε το νερό να βγαίνει διάφανο και καθαρό.Τα ρίχνουμε στο καζάνι με το νερό που βράζει, σκεπάζουμε με το καπάκι και μαγειρεύουμε για περίπου 20 λεπτά ή μέχρι να απορροφηθεί όλο το νερό. Στο τέλος το κατεβάζουμε από τη φωτιά, το σκεπάζουμε με μια πετσέτα και το αφήνουμε στην άκρη ώσπου να ετοιμάσουμε το ψωμί και τη σαλάτα.Ανακατεύουμε όλα τα υλικά της σαλάτας σε ένα μπολ και τα αφήνουμε στην άκρη για 5 λεπτά, να μαραθούν και να ενωθούν οι γεύσεις.Στο μεταξύ με ένα πιρούνι αφρατεύουμε το ρύζι με τις φακές και το σερβίρουμε σε μια μεγάλη πιατέλα. Τέλος το περιχύνουμε με τα υλικά της σαλάτας και σερβίρουμε.Ζυμώνουμε 250 γρ. αλεύρι με περίπου 120 ml νερό και 1/2 κουτ. γλυκού αλάτι, για αρκετή ώρα, τουλάχιστον 10 λεπτά, ώσπου να έχουμε ένα εύπλαστο ζυμάρι. Το αφήνουμε για 10 λεπτά να ξεκουραστεί, το χωρίζουμε σε 10 κομμάτια και με έναν πλάστη τα ανοίγουμε σε χοντρό φύλλο.Σκάβουμε προσεκτικά μέσα στη χόβολη, χώνουμε το φύλλο μέσα στη θράκα απευθείας επάνω στα κάρβουνα, κι ύστερα το θάβουμε κάτω από μία στρώση με κάρβουνα. Το ψήνουμε μέχρι να γίνει τραγανή η κόρα του.Αυτό είναι το άζυμο ψωμί λίμπε των Βεδουίνων, που ψήνεται στα κάρβουνα.
Κρεμμύδι,Ρύζι,Φακές,Νηστίσιμα